
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 269 

10 Δεκεμβρίου 1996 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


401. «Περί οργανώσεως και λειτουργίας της Επι¬ 

τροπής για την πρόληψη και καταστολή της νομι¬ 
μοποίησης εσόδων από εγκληματικές δραστηριό¬ 
τητες του άρθρου 7 του Νόμου 2331/95». 1 

402. Τροποποίηση και συμπλήρωση διατάξεωντου άρ¬ 
θρου 43 του Π.Δ. 609/1985 (Α' 223). 2 

403. Αναπροσαρμογή χρηματικού ορίου διάθεσης πι¬ 

στώσεων από τα αρμόδια όργανα του 
Οργανισμού Λιμένος Θεσσαλονίκης. 3 


ΑΠΟΦΑΣΕΙΣ 

Εφαρμογή της 1074/96 απόφασης του Συμβουλίου 
Ασφαλείας του Οργανισμού Ηνωμένων Εθνών σχε¬ 
τικά με την άρση των κυρώσεων που είχαν επιβλη¬ 
θεί κατά της Ομοσπονδιακής Δημοκρατίας της 
Γιουγκοσλαβίας (Σερβίας και Μαυροβούνιου) και 
κατά των περιοχών της Δημοκρατίας της Βοσνίας - 
Ερζεγοβίνης που τελούσαν υπό τον έλεγχο των 


Σερβοβοσνιακών Δυνάμων. 4 

Τροποποίηση της ΠΔ/ΤΕ 2358/28.4.95, όπως ισχύει.... 5 


Έγκριση ίδρυσης και λειτουργίας στην Ελλάδα 
Γραφείου Αντιπροσωπείας της αλλοδαπής 
Τράπεζας ΜΕΕ8 ΡΙΕΗ30Ν Ν.ν. με έδρα το 


Άμστερνταμ. 6 

Προθεσμία υποβολής αίτησης εισαγωγής των μετο¬ 
χών της Δωρικής Τράπεζας ΑΕ στο Χρηματιστήριο 
Αξιών Αθηνών. 7 


ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας οικο¬ 
νομικής, βιομηχανικής και τεχνολογικής συνεργα¬ 
σίας Ελλάδος - Αζερμπαϊτζάν. (Μπακού, 
26.7.1994). 8 


ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ.401 (1) 
«Περί οργανώσεως και λειτουργίας της Επιτροπής για την 
πρόληψη και καταστολή της νομιμοποίησης εσόδων α¬ 
πό εγκληματικές δραστηριότητες του άρθρου 7 του 
Νόμου 2331/95». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 7του Ν. 2331/95 «Πρόληψη και καταστο¬ 
λή της νομιμοποίησης εσόδων από εγκληματικές δραστη¬ 
ριότητες και άλλες ποινικές διατάξεις - Ολομέλεια Αρείου 
Πάγου - Διαιτησίες και άλλες διατάξεις» (ΦΕΚ Α' 173). 

β. Του άρθρου 29Α του Ν. 1558/85 «Κυβέρνηση και 
Κυβερνητικά Όργανα» (ΦΕΚ Α' 137), το οποίο προστέθη¬ 
κε με το άρθρο 27 του Ν. 2081/92 (ΦΕΚΑ' 154). 

2. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του κρατικού 
προϋπολογισμού ποσού δρχ. 9.000.000 περίπου, ετη- 
σίως, για την οποία εγγράφεται πίστωση στονπροϋπολο- 
γισμό του Υπουργείου Εθνικής Οικονομίας με Κωδικό 
Αριθμό Εξόδου (ΚΑΕ) 0515/Φορέας 13/110. 

3. Την υπ’ αριθμ. 567/96 γνωμοδότηση του Συμβουλίου 
της Επικράτειας, μετά από πρόταση του Υπουργού 
Εθνικής Οικονομίας και Οικονομικών, αποφασίζουμε: 

Άρθρο 1 

Συγκρότηση και λειτουργία της Επιτροπής 

1. Η συγκρότηση της Επιτροπής για την πρόληψη και κα¬ 
ταστολή της νομιμοποίησης εσόδων από εγκληματικές 
δραστηριότητες γίνεται με απόφαση των Υπουργών 
Εθνικής Οικονομίας και Οικονομικών, σύμφωνα με το άρ¬ 
θρο 7του Ν. 2331/95. 

2. Η Επιτροπή είναι ανεξάρτητη διοικητική αρχή, τα μέ¬ 
λη της οποίας κατά την άσκηση των καθηκόντων τους έ¬ 
χουν λειτουργική και οργανική ανεξαρτησία, ενεργούν δε 
και αποφασίζουν σύμφωνα με τον Νόμο και τη συνείδησή 

τους τηρώντας την οριζόμενη από τον Νόμο εχεμύθεια. 

3. Το έργο της Επιτροπής είναι, κατ’ άρθρο 7 του Ν. 
2331 /95, προανακριτικό στάδιο και διέπεται κατά τα λοιπά 
από τις σχετικές διατάξεις του Κώδικα Ποινικής 
Δικονομίας. 

4. Ο Πρόεδρος, και σε περίπτωση κωλύματος ο ανα¬ 
πληρωτής του, εκπροσωπεί την Επιτροπή. 

5. Χρέη Γραμματέα της Επιτροπής εκτελεί υπάλληλος 
του Υπουργείου Εθνικής Οικονομίας, οριζόμενος με τον 
αναπληρωτή του από τον Υπουργό Εθνικής Οικονομίας. 

Άρθρο 2 

Συνεδριάσεις της Επιτροπής 

1. Η Επιτροπή συνεδριάζει τακτικά, τουλάχιστον μία 
φορά την εβδομάδα, υπό τη διεύθυνση του Προέδρου 
και σε περίπτωση κωλύμματος του αναπληρωτή του, ε¬ 
κτάκτως δε με πρόσκληση του Προέδρου ή του αναπλη¬ 
ρωτή του. 

2. Οι συνεδριάσεις της Επιτροπής είναι μυστικές, τις δι¬ 
ευθύνει δε ο Πρόεδρος αυτής και σε περίπτωση κωλύμ¬ 
ματος αυτού ο αναπληρωτής του. 

3. Η ημερήσια διάταξη των συνεδριάσεων της 
Επιτροπής καταρτίζεται από τον Πρόεδρο ή τον αναπλη¬ 
ρωτή του και γνωστοποιείται έγκαιρα στα μέλη της με ευ¬ 
θύνη του Γραμματέατης. 

4. Για τις συνεδριάσεις της Επιτροπής τηρούνται από 
τον Γραμματέα πρακτικά που είναι απόρρητα. 

5. Η Επιτροπή ευρίσκεται σε απαρτία με την παρουσία 
πέντε (5) από τα μέλη της και οι αποφάσεις αυτής λαμβά- 
νονται με απόλυτη πλειοψηφία των παρόντων μελών, σε 
περίπτωση δε ισοψηφίας υπερισχύει η ψήφος του 
Προέδρου. 

6. Τα μέλη της Επιτροπής οφείλουν να ανακοινώνουν 
γραπτώς τυχόν κώλυμα συμμετοχής τους στον 
Γραμματέα, ο οποίος καλεί τον νόμιμο αναπληρωτή τους. 

7. Για την αποχή ή εξαίρεση μέλους ή μελών της 
Επιτροπής από συνεδρίαση για την εξέταση συγκεκριμέ¬ 
νου θέματος εφαρμόζονται αναλόγωςτα άρθρα 14 επό¬ 
μενα του Κώδικα Ποινικής Δικονομίας. Στην περίπτωση 
αυτή συμμετέχει στη συνεδρίαση της Επιτροπής ο ανα¬ 
πληρωτής τους. 

8. Ο Πρόεδρος, εφόσον υπάρξει ένδειξη λόγου εξαιρέ- 
σεως, και αν αυτός δεν δηλωθεί, μπορεί να ζητήσει από το 
μέλος την παροχή διαυκρινίσεων και να εισαγάγει θέμα ε¬ 
ξαίρεσής του στην Επιτροπή. 

Άρθρο 3 

Λήψη αποφάσεων 

1. Οι αποφάσεις της Επιτροπής είναι αιτιολογημένες και 
επέχουν θέση πορίσματος έναντι τρίτων. Διαβιβάζονται 
σε αντίγραφο, κατά περίπτωση, με το φάκελλο στον αρ¬ 
μόδιο εισαγγελέα, τηρουμένων των διατάξεωντηςπαρ. 5 

του άρθρου 7του Ν. 2331/1995. 

2. Το πόρισμα συντάσσεται από τον εισηγητή - μέλος 
της Επιτροπής, υπογράφεται από τον Πρόεδρο και τον 
Γραμματέα, αριθμείται, καταχωρίζεται σε ειδικό βιβλίο 
πορισμάτων και αρχειοθετείται. 

3. Με απόφαση της Επιτροπής μπορεί να αρθεί το α¬ 
πόρρητο σε εξαιρετικές περιπτώσεις και μόνον έναντι άλ¬ 
λη δημόσιας αρχής. 


Άρθρο 4 

Προσωπικό έρευνας, αξιολόγησης και διαπίστωσης 

1. Η Επιτροπή απασχολεί για την έρευνα, την αξιολόγη¬ 
ση και τη διαπίστωση των παραβάσεων του Ν. 2331/1995 
υπαλλήλους που αποσπώνται αποκλειστικώς γαι το λόγο 
αυτό με αποφάσεις των αρμόδιων Υπουργών, κατά τις 
διατάξεις του άρθρου 7 παρ. 3 του παραπάνω Νόμου. 

2. Η Επιτροπή με αιτιολογημένη απόφασή της και αφού 
διαπιστώσει τις ανάγκες της προτείνει προς τους 
Υπουργούς Εθνικής Οικονομίας, Οικονομικών, 
Ανάπτυξης και Δικαιοσύνης την απόσπαση σ’ αυτήντου α- 
παιτούμενου εκάστοτε αριθμού υπαλλήλων για την εκ¬ 
πλήρωση του έργου της. 

Άρθρο 5 

Διαδικασία έρευνας και τεκμηρίωσης 

1. Με απόφαση της Επιτροπής μπορούν να συσταθούν 
μερικότερα τμήματα αυτής, αναλόγως της κατηγορίας 
των υποθέσεων. 

Γιατην σύστασητωντμημάτων αποφασίζει ο Πρόεδρος 
της Επιτροπής αναλόγως των εμφανιζομένων αναγκών. Η 
στελέχωση και διάρθρωση των τμημάτων γίνεται με από¬ 
φαση της Επιτροπής. 

2. Ο Πρόεδρος της Επιτροπής, για κάθε εισεερχόμενη 
υπόθεση που καταχωρίζεται στο ειδικό προς τούτο βι¬ 
βλίο, αναθέτει την έρευνα σε υπάλληλο του άρθρου 4 πα- 
ραγρ. 1 του παρόντος και την εποπτεία αυτού σε μέλος 
της Επιτροπής, ανάλογα με τη φύση της υπόθεσης. Κατά 
περίπτωση, μπόρεί να ορισθούν και περισσότεροι του ε¬ 
νός υπάλληλοι για την αυτή υπόθεση. 

3. Η Επιτροπή, με σύμφωνη γνώμη του Προέδρου και 
του μέλους της στο οποίο έχει ανατεθεί η συγκεκριμένη υ¬ 
πόθεση, σύμφωνα με την παραπάνω παραγρ. 2 του άρ¬ 
θρου 5 του παρόντος, μπορεί να καλεί και να ακροάται ε¬ 
μπειρογνώμονες για παροχή περαιτέρω διευκρινίσεων 
που υπόκεινται στο καθήκον εχεμύθειας. 

4. Το εντεταλμένο μέλος της Επιτροπής, ως αρμόδιος 
εισηγητής παρουσιάζει διεξοδικά την υπόθεση στην 
Επιτροπή, η οποία και λαμβάνει την απόφαση. 

Άρθρο 6 

Γραμματεία της Επιτροπής 

1. Η γραμματειακή υποστήριξη της Επιτροπής παρέχε¬ 
ται από υπαλληλικό προσωπικό αποσπώμενο σ’ αυτήν 
σύμφωνα με τις διατάξεις του άρθρου 7 παρ. 3 του Ν. 
2331/95. 

2.0 Πρόεδρος της Επιτροπής προτείνει, μετά από σχε¬ 
τική εισήγηση τουγραμματέα αυτής, προς τον Υπουργό 
Εθνικής Οικονομίας τον απαιτούμενο εκάστοτε αριθμό υ¬ 
παλλήλων για τη στελέχωση και οργάνωση της γραμμα¬ 
τείας. 

3. Η Επιτροπή αποφασίζει γιατην στελέχωση και οργά¬ 
νωση των υπηρεσιών της Γραμματείας και συντάσσει, ε¬ 
ντός τριών (3) μηνών από τη δημοσίευση του παρόντος 
Προεδρικού Διατάγματος, τον εσωτερικό κανονισμό ορ¬ 
γάνωσης και λειτουργίας της, ο οποίος εγκρίνεται με α¬ 
πόφαση του Υπουργού Εθνικής Οικονομίας και δημοσι¬ 
εύεται στην Εφημερίδα της Κυβερνήσεως. 

4. Καθήκοντα γραμματέως της Επιτροπής εκτελεί υ¬ 
πάλληλος του Υπουργείου Εθνικής Οικονομίας, που ο¬ 
ρίζεται με τον αναπληρωτή του από τον Υπουργό 
Εθνικής Οικονομίας και ασκεί τα καθήκοντά του σύμφω- 

να με το παρόν Προεδρικό Διάταγμα και τον εσωτερικό 
κανονισμό. Ο γραμματέας παρίσταται στις συνεδριά¬ 
σεις της Επιτροπής, τηρεί τα πρακτικά των συνεδριάσε¬ 
ων και έχει υποχρέωση εχεμύθειας σύμφωνα με τον Ν. 
2331/1995. 

Άρθρο 7 

Συνεργασία με αντίστοιχους φορείς του εξωτερικού 

1. Η Επιτροπή διατηρεί επαφή, ανταλλάσσει πληροφο¬ 
ρίες τηρουμένης της μυστικότητας και συνεργάζεται με 
την ρήτρα αμοιβαιότητας, με αντίστοιχους φορείς του ε¬ 
ξωτερικού, σύμφωνα με τη διάταξη του άρθρου 7 παρ. 9 
του Ν. 2331/95. 

2. Με απόφαση της Επιτροπής και προς το σκοπό της 
καλύτερης λειτουργίας της μπορεί να εξουσιοδοτούνται 
μέλη της προκειμένου να μετέχουν σε συναντήσεις και 
συσκέψεις με άλλους αρμόδιους φορείς του εξωτερικού 
για θέματα αρμοδιοτήτων της. 

Άρθρο 8 

Ετήσιος απολογισμός έργου 

1. Εντός του Ιανουάριου κάθε έτους, η Επιτροπή συ¬ 
ντάσσει έκθεση επί των δραστηριοτήτων της του περα¬ 
σμένου έτους, την οποία υποβάλλει στους Υπουργούς 
Εθνικής Οικονομίας, Οικονομικών, Ανάπτυξης και 
Δικαιοσύνης. 

2. Η έκθεση περιέχει περιληπτικό απολογισμό του έρ¬ 
γου της Επιτροπής και στατιστικά στοιχεία, τηρουμένης 
κατά τα λοιπά της εχεμύθειας του άρθρου 7 παρ. 6 του Ν. 
2331/1995. 

Άρθρο 9 

Οι δαπάνες λειτουργίας και γραμματειακής υποστήρι- 
ξης της Επιτροπής, καθώς και οι αμοιβές που προβλέπο- 
νται στο δεύτερο εδάφιο της παρ. 7 του άρθρου 7 του Ν. 
2331/95, βαρύνουν τον προϋπολογισμό του Υπουργείου 
Εθνικής Οικονομίας. 

Άρθρο 10 

Η ισχύς του παρόντος Προεδρικού Διατάγματος αρχίζει 
από την ημερομηνία δημοσίευσης του στην Εφημερίδα 
της Κυβερνήσεως. 

Στον Υπουργό Εθνικής Οικονομίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 26 Νοεμβρίου 1996 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΓΙΑΝΝΟΣ Π ΑΠΑΝΤΩΝ I ΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 402 (2) 

Τροποποίηση και συμπλήρωση διατάξεων του άρθρου 43 
του Π.Δ. 609/1985 (Α' 223). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 8 παραγρ. 5 του Ν. 1418/84 
(Α' 23). 


2. Τιςδιατάξειςτωνπαραγρ. 1 και2εδ. α'τουάρθρου24 
του Ν. 1558/85 «Κυβέρνηση και Κυβερνητικά Όργανα» (Α' 
137). 

3. Τις διατάξεις του άρθρου 27 του Ν. 2081/92 (Α' 154) 
και το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού 
Προϋπολογισμού. 

4. Την αριθμ. 562/1996 γνωμοδότηση του Συμβουλίου 
της Επικράτειας με πρόταση του Υπουργού Περιβάλ¬ 
λοντος, Χωροταξίας και Δημοσίων Έργων, αποφασίζου¬ 
με: 

Αρθρο μόνο 

Οιδιατάξειςτωνπαραγρ. 1 και 2του άρθρου 43του Π.Δ. 
609/1985 (ΦΕΚ' 223), αντικαθίστανται ως εξής: 

«1.0 φορέας κατασκευής του έργου έχει το δικαίωμα, 
κατά τη διάρκεια της κατασκευής του έργου, να αναθέτει 
την εκτέλεση συμπληρωματικών εργασιών μόνο σύμφω¬ 
να με τις διατάξεις της παραγράφου 1 του άρθρου 8 του 
Ν. 1418/1984 (ΦΕΚ Α' 23), όπως αντί καταστάθηκε με την 
παράγραφο 1 του άρθρου τέταρτου του Ν. 2372/1996 
(ΦΕΚ Α' 29). Για την εκτέλεση των ανωτέρω συμπληρω¬ 
ματικών εργασιών απαιτείται η σύναψη σύμβασης. 

2. Κάθε σύμβαση επόμενη της αρχικής συνοδεύεται α¬ 
πό «Ανακεφαλαιωτικό πίνακα εργασιών» που ιδίως περι¬ 
λαμβάνει τις ενδείξεις των εργασιών, τις τιμές μονάδος 
των εργασιών, τα μεγέθη των ποσοτήτων, τις δαπάνες του 
προϋπολογισμού του αρχικά ανατεθέντος έργου, του 
προϋπολογισμού της αμέσως προηγούμενης σύμβασης 
και του προϋπολογισμού της προς κατάρτιση καινούρ¬ 
γιας σύμβασης. Περιλαμβάνει ακόμα και τις δαπάνες των 
απροβλέπτων, σύμφωνα με τις διατάξεις της παραγρά¬ 
φου 2του άρθρου 8 του Ν. 1418/1984 όπως αντικαταστά- 
θηκε με την παράγραφο 1 του άρθρου τετάρτου του Ν. 
2372/1996, καθώς και την προβλεπόμενη δαπάνη για α¬ 
ναθεώρηση και το Φ.Π.Α. 

Για τη διάθεση των απροβλέπτων δαπανών (απρόβλε¬ 
πτα) κάθε σύμβασης συντάσσεται Ανακεφαλαιωτικός 
Πίνακας Εργασιών, που δεν μπορεί να συμπεριλάβει συ¬ 
μπληρωματικές εργασίες, οι οποίες κατέστησαν αναγκαί¬ 
ες λόγω απροβλέπτων περιστάσεων. Αν χρειαστεί να μει¬ 
ωθούν συμβατικές ποσότητες εργασιών, που η εκτελεσή 
τους, ολοκληρώθηκε και για τις οποίες έχει εγκριθεί η ε¬ 
πιμέτρησή τους, τα ποσά που προκύπτουν από τη μείωση 
αυτή δεν μπορούν να χρησιμοποιηθούν για την κάλυψη ο¬ 
ποιοσδήποτε άλλης δαπάνης εργασιών ή να προστεθούν 
στα απρόβλεπτα. 

Τα ποσά αυτά μπορεί να διατεθούν αποκλειστικά για τη 
συμπλήρωση δαπανών αναθεώρησης ή Φ.Π.Α. 
Απαγορεύεται, σε κάθε περίπτωση, η μεταφορά ποσών α¬ 
πό την αναθεώρηση ή το Φ.Π.Α. για την αντιμετώπιση ο¬ 
ποιοσδήποτε άλλης δαπάνης». 

Στο Υπουργό Περιβάλλοντος, Χωροταξίας και 
Δημοσίων Έργων, αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 26 Νοεμβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΝ. ΛΑΛΙΩΤΗΣ 



ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ.403 (3) 
Αναπροσαρμογή χρηματικού ορίου διάθεσης πιστώσεων 
από τα αρμόδια όργανα του Οργανισμού Λιμενος 
Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: _ , 

1 Τις διατάξεις του άρθρου 2 του Ν.Δ. 32/1973 «Περί 
τροποποιήσεως των περί Ο.Λ.Θ. κειμένων διατάξεων». 

2. Τις διατάξειςτου άρθρου 23παραγρ. 1 περίπτ. ιθ του 
Ν 1558/85 «Κυβέρνηση και Κυβερνητικά Οργανα». 

3. Οτι από τις διατάξεις αυτού του διατάγματος δεν 
προκαλείται δαπάνη σε βάρος του προϋπολογισμού του 
νομικού προσώπου Ο.Λ.Θ. 

4. Την αριθ. 544/1996/16.10.1996 γνωμοδότηση του 
Συμβουλίου της Επικράτειας με πρόταση του Υπουργού 
Εμπορικής Ναυτιλίας, αποφασίζουμε: 

Άρθρο Μόνο 

1 Το χρηματικό όριο διάθεσης πιστώσεων από τα αρ- 
μόδια όργανα του Ο.Λ.Θ. που προβλέπεται στο άρθρο 2 
του Ν Δ 32/73 (ΦΕΚ 133/28.6.73τόμος Α') και στο άρθρο 
μόνο του Π.Δ. 223/26.5.93 (ΦΕΚ 91/14.6.93). των οποίων 
οι αποφάσεις είναι εκτελεστές, μη υποκείμενες σε έγκρι¬ 
ση ανώτερης αρχής, αυξάνεται ως εξής. 

α) Σε ενάμισυ εκατομμύριο (1.500.000) δρχ. για τον 
Προϊστάμενο Υπηρεσιών Ο.Λ.Θ. 

β) Σε δεκαπέντε εκατομμύρια (15.000.000) για το Δ.Σ. 
του Ο.Λ.Θ. 

2. Αποφάσεις του Δ.Σ./Ο.Λ.Θ. για ποσό άνω των δέκα 
πέντε εκατομμυρίων (15.000.000) δρχ. δεν είναι εκτελε¬ 
στές αν δεν εγκριθόύν από την κατά Νόμο Πρόίσταμένη 

Αρχή- 

Στον Υπουργό Εμπορικής Ναυτιλίας αναθέτουμε την 
δημοσιεύεση και εκτέλεση του παρόντος διατάγματος. 

Αθήνα, 21 Νοεμβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΑΡ. ΣΟΥΜΑΚΗΣ 
-♦- 

ΑΠΟΦΑΣΕΙ Σ (4) 

Πράξη Διοικητή αριθ. 2400/26.11.96 
(Άρθρο 1 του Ν. 1266/82) 

Εφαρμογή της 1074/96 απόφασης του Συμβουλίου 
Ασφαλείας του Οργανισμού Ηνωμένων Εθνών σχετικά 
με την άρση των κυρώσεων που είχαν επιβληθεί κατά 
της Ομοσπονδιακής Δημοκρατίας της 
Γιουγκοσλαβίας (Σερβίας και Μαυροβούνιου) και κατά 
των περιοχών της Δημοκρατίας της Βοσνίας 
Ερζεγοβίνης που τελούσαν υπό τον έλεγχο των 
Σερβοβοσνιακών Δυνάμων. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Έχοντας υπόψη: 

α) Το άρθρο 1 του Ν. 1266/82 «Όργανα ασκήσεωςτης 


νομιμαστικής, πιστωτικής και συναλλαγματικής πολιτικής 
και άλλες διατάξεις». 

β) Τις Π Δ/ΤΕ 2088/3.6.92 και 2202/7.5.93, όπως τροπο- 
ποιήθηκαν με την ΠΔ/ΤΕ 2293/25.2.94, οι οποίες εκδόθη- 
καν σε συνέχεια των 757/92 και 820/93 αποφάσεων του 
Συμβουλίου Ασφαλείας του Οργανισμού Ηνωμένων 
Εθνών σχετικά με την επιβολή κυρώσεων κατά της 
Ομοσπονδιακής Δημοκρατίας της Γιουγκοσλαβίας 
(Σερβίας και Μαυροβούνιου). 

γ) Την ΠΔ/ΤΕ 2346/25.1.95 η οποία εκδόθηκε σε συνέ¬ 
χεια της 942/22.9.94 απόφασης του Συμβουλίου 
Ασφαλείας του Οργανισμού Ηνωμένων Εθνών σχετικά με 
την ενίσχυση των μέτρων που είχαν επιβληθεί με προη¬ 
γούμενες αποφάσεις τους για τις περιοχές της 
Δημοκρατίας της Βοσνίας - Ερζεγοβίνης που τελούσαν υ¬ 
πό τον έλεγχο των σερβοβοσνιακών Δυνάμεων. 

δ) Τις ΠΔ/ΤΕ 2372/13.12.95 και 2383/22.3.96 οι οποίες εκ- 
δόθηκαν σε εφαρμογή της απόφασης 1022/95 του 
Συμβουλίου Ασφαλείας του Οργανισμού Ηνωμένων Εθνών 
σχετικά με την αναστολή επ’ αόριστον των κυρώσεων κατά 
της Ομοσπονδιακής Δημοκρατίας της Γιουγκοσλαβίας 
(Σερβίας - Μαυροβούνιου) και κατά των περιοχών της 
Δημοκρατίας της Βοσνίας - Ερζεγοβίνης που τελούσαν υπό 
τον έλεγχο των σερβοβοσνιακών Δυνάμεων. 

ε) Την 1074/96 απόφαση του Συμβουλίου Ασφαλείας 
του Οργανισμού Ηνωμένων Εθνών, σχετικά με την άρση 
των κυρώσεων που είχαν επιβληθεί με προγενέστερες α¬ 
ποφάσεις του, κατά της Ομοσπονδιακής Δημοκρατίας 
της Γιουγκοσλαβίας (Σερβίας και Μαυροβούνιου) και κα¬ 
τά των περιοχών της Δημοκρατίας της Βοσνίας 
Ερζεγοβίνης που τελούσαν υπό τον έλεγχο των 
Σερβοβοσνιακών Δυνάμων, αποφάσισε τα ακόλουθα. 

1. Αίρονται σε εφαρμογή της 1074/96 απόφασης του 
Συμβουλίου Ασφαλείας του Οργανισμού Ηνωμένων 
Εθνών, οι περιορισμοί που είναι αρχικά επιβληθεί με τις 
ΠΔ/ΤΕ 2088/3.6.92, 2202/7.5.93, 2293/25.2.94 και 
2346/25.1.95 και οι οποίοι στη συνέχεια ανεστάλησαν επ’ 
αόριστον με τις ΠΔ/ΤΕ 2372/13.12.95 και 2383/22.3.96. 

2. Διευκρινίζεται ότι: 

α) Κεφάλαια που έχουν δεσμευθεί σύμφωνα με τις δια¬ 
τάξεις των ως άνω Πράξεων θα αποδεσμευθούν, υπό τον 
όρο ότι δεν αποτελούν κεφάλαια επιδεκτικά επισχέσεως 
ή κεφάλαια δεσμευμένα λόγω υπάρξεως αξιώσεων ή δι¬ 
καστικών αποφάσεων ή άλλων βαρών καθώς και κεφά¬ 
λαια οποιουδήποτε φυσικού προσώπου, εταιρίας, επιχεί¬ 
ρησης ή άλλου νομικού προσώπου που κρίνεται ή θεω¬ 
ρείται αναξιόχρεο από την ισχύουσα νομοθεσία κάθε 
κράτους. Κεφάλαια τα οποία εμπίπτουν σε κάποια από τις 
προαναφερόμενες κατηγορίες θα παραμείνουν δεσμευ¬ 
μένα μέχρι να αποδεσμευθούν σύμφωνα με το εφαρμο¬ 
στέο δίκαιο. 

β) Η άρση των ανωτέρω περιορισμών γίνεται με την επι¬ 
φύλαξη των απαιτήσεων των διαδόχων κρατών της πρώ¬ 
ην Σοσιαλιστικής Ομοσπονδιακής Δημοκρατίας της 
Γιουγκοσλαβίας. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της 
Κυβερνήσεως. 

Ο Διοικητής 
ΛΟΥΚΑΣ ΠΑΠΑΔΗΜΟΣ 

(5) 

Πράξη Διοικητή αριθ. 2402/29.11.96 
(Άρθρο 1 του Ν. 1266/82) 

Τροποποίηση της ΠΔ/ΤΕ 2358/28.4.95, όπως ισχύει. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Έχοντας υπόψη: 

α) Το άρθρο 1 του Ν. 1266/82 «Όργανα ασκήσεωςτης 
νομισμαστικής, πιστωτικής και συναλλαγματικής πολιτι¬ 
κής και άλλες διατάξεις». 

β) Την ΠΔ/ΤΕ 2358/28.4.95, «Ανακαταθέσεις στην 
Τράπεζα της Ελλάδος των καταθέσεων σε συνάλλαγμα 
στα πιστωτικά ιδρύματα», όπως τροποποιήθηκε (παράγρ. 
3β) με την ΠΔ/ΤΕ 2381/14.2.96. 

γ) Τη σκοπιμότητα περαιτέρω προσαρμογής του πλαι¬ 
σίου διαχείρισης των καταθέσεων σε συνάλλαγμα στις 
τρέχουσες συνθήκες στις αγορές χρήματος και συναλ¬ 
λάγματος, αποφάσισε: 

Να τροποποιήσει τις παραγράφους 3β και 5 της ΠΔ/ΤΕ 
2358/28.4.95, όπως ισχύει, και να καθορίσει: 

α) Από 1ης Ιανουάριου 1997, το ποσό της προμήθειας 
για τις υποχρεωτικές ανακαταθέσεις που καταβάλλεται 
μηνιαίως στα πιστωτικά ιδρύματα από την Τράπεζα της 
Ελλάδος θα ισοδυναμεί με ετήσια προμήθεια 1,2%. 

Η πρώτη μηνιαία καταβολή της προμήθειας σύμφωνα 
με το ως άνω ποσοστό θα γίνει με βάση το μέσο ημερήσιο 
υπόλοιπο των ανακαταθέσεων σε συνάλλαγμα του μηνός 
Ιανουάριου 1997. 

β) Την καταβαλλόμενη προσαύξηση του επιτοκίου, που 
προβλέπεται στην παράγραφο 5 της ως άνω Πράξης, σε 
0,4% ετησίως για τις νέες ή ανανεούμενες μετά την 1η 
Ιανουάριου 1997 καταθέσεις σε συνάλλαγμα. 

Οι λοιπές διατάξεις της ΠΔ/ΤΕ 2358/28.4.95, όπως ι¬ 
σχύει, παραμένουν αμετάβλητες. 

Από τις διατάξεις της παρούσας Π ράξης δεν προκύπτει 
δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της 
Κυβερνήσεως. 

Ο Διοικητής 
ΛΟΥΚΑΣ ΠΑΠΑΔΗΜΟΣ 

-♦- ( 6 ) 

Έγκριση ίδρυσης και λειτουργίας στην Ελλάδα Γ ραφείου 
Αντιπροσωπείας της αλλοδαπής Τράπεζας ΜΕΕ5 
ΡΙΕΠ50Ν Ν.ν. με έδρα το Άμστερνταμ. 

(Συνεδρίαση 583/18.10.96, θέμα 4) 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Έχοντας υπόψη: 

α) Την από 27.8.96 (ΑΠ 16336) αίτηση της αλλοδαπής 
Τράπεζας Μθθδ ΡΐθΓδοη Ν.ν. με την οποία ζητεί την έγκρι¬ 
ση ίδρυσης και λειτουργίας Γραφείου Αντιπροσωπείας 
της στην Ελλάδα, οι εργασίες του οποίου θα αποβλέπουν 
στην στενότερη συνεργασία της αλλοδαπής τράπεζας με 
ελληνικές τράπεζες, επιχειρήσεις κ.λπ. και εκπροσώπηση 
γενικά των συμφερόντων της στην Ελλάδα. 


β) Την από 5.9.96 σχετική εισήγηση της Διεύθυνσης 
Γενικής Επιθεώρησης Τραπεζών της Τράπεζας της 
Ελλάδος, αποφάσισε: 

Να εγκρίνει την ίδρυση και λειτουργία στον Πειραιά 
Γραφείου Αντιπροσωπείας από την αλλοδαπή Τράπεζα 
Μββ 5 ΡϊθΓβοη Ν.ν. με τους πιο κάτω όρους: 

1. Οι εργασίες του Γ ραφείου θα αφορούν αποκλειστικά 
τις εξής δραστηριότητες: 

α) Συλλογή και παροχή οικονομικών και εμπορικών πλη¬ 
ροφοριών που αφορούν κυρίως στη Ναυτιλία, για λογα¬ 
ριασμό του Κεντρικού Καταστήματος, των Υποκατα¬ 
στημάτων καιπελατώντης αλλοδαπής τράπεζας. 

β) Ανάληψη πρωτοβουλιών για την ανάπτυξη της συ¬ 
νεργασίας μεταξύ της αλλοδαπής τράπεζας και των ελ¬ 
ληνικών τραπεζών και επιχειρήσεων σε τομείς χρηματο¬ 
πιστωτικής δραστηριότητας, καθώς και σύνταξη μελετών 
για την προώθηση επιχειρηματικών δραστηριοτήτων από 
ελληνικούς και αλλοδαπούς οίκους. 

γ) Εκπροσώπηση των συ μφερόντων της Τράπεζας στην 
Ελλάδα. 

2. Το Γραφείο Αντιπροσωπείας σε καμμία περίπτωση 
δεν επιτρέπεται να ασκεί τραπεζικές εργασίες οποιαδή¬ 
ποτε μορφής. 

3. Οι αναγκαίες δαπάνες για τη λειτουργία του 
Γραφείου και για τη μισθοδοσία του προσωπικού θα κα¬ 
λύπτονται με συνάλλαγμα που θα εισάγεται για το σκοπό 
αυτό από το εξωτερικό. 

4. Η εν λόγω τράπεζα έχει υποχρέωση μέσα σε δεκαπέ¬ 
ντε (15) ημέρες απάτην έναρξη λειτουργίας του ανωτέρω 
Γραφείου Αντιπροσωπείας να την αναγγείλει στην 
Τράπεζα της Ελλάδος (Δ/νση Νομισματικής Πολιτικής και 
Τραπεζικών Εργασιών) προσδιορίζοντας την ακριβή διεύ¬ 
θυνση του τόπου εγκατάστασής του. 

Από τις διατάξεις της παρούσας απόφασης δεν προκύ¬ 
πτει δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα μέλη Ο Γραμματέας 

Ακριβές αντίγραφο 
Αθήνα, 27 Νοεμβρίου 1996 

Ο Γ ραμματέας 
Π. ΚΥΡΙΑΚΟΠΟΥΛΟΣ 


Προθεσμία υποβολής αίτησης εισαγωγής των μετοχών 
της Δωρικής Τράπεζας ΑΕ στο Χρηματιστήριο Αξιών 
Αθηνών. 

(Συνεδρίαση 583/18.10.96, θέμα 8) 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Έχοντας υπόψη: 

α) Την ΠΔ/ΤΕ 1674/22.2.90, παράγρ. 1, εδάφ. 3, όπως 
τροποποιήθηκε με την απόφ. ΕΝΠΘ 509/12/1.10.92 (πα¬ 
ράγρ. 2). 

β) Το άρθρο 6 (παράγρ. 5) του Ν. 2076/92. 
γ) Το από 19.7.96 (16209) έγγραφο της Δωρικής 
Τράπεζας ΑΕ, αποφάσισε: 

Να τροποποιήσει την παράγρ. 1 εδαφ. 3 της ΠΔ/ΤΕ 
1674/22.2.90, όπως ισχύει και να καθορίσει τα εξής: 

Η αίτηση εισαγωγής των μετοχών της Δωρικής 
Τράπεζας ΑΕ στο Χρηματιστήριο Αξιών Αθηνών επιτρέπε¬ 
ται να πραγματοποιηθεί μέχρι 31.12.1997 το αργότερο. 

Η Δωρική Τράπεζα ΑΕ, θα ενημερώνει εγκαίρως την 
Τράπεζατης Ελλάδος (Δ/νση Νομισματικής Πολιτικής και 
Τραπεζικών Εργασιών) γιατηνπρόοδοτωνσχετικώνπρο- 
καταρκτικών ενεργειών, ώστε να καταστεί δυνατή η υπο¬ 
βολή της αίτησης εισαγωγής των μετοχών της τράπεζας 
στο Χρηματιστήριο Αξιών Αθηνών μέχρι την ως άνω ημε¬ 
ρομηνία. 

Από τις διατάξεις της παρούσας απόφασης δεν προκύ¬ 
πτει δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα μέλη Ο Γραμματέας 

Ακριβές αντίγραφο 
Αθήνα, 27 Νοεμβρίου 1996 

Ο Γ ραμματέας 
Π. ΚΥΡΙΑΚΟΠΟΥΛΟΣ 


ΑΝΑΚΟΙΝΩΣΕΙΣ 

- (ο) 

Ανακοίνωση για τη θέση σε ισχύ της Συμφωνίας οικονομι¬ 
κής, βιομηχανικής και τεχνολογικής συνεργασίας 
Ελλάδος - Αζερμπαϊτζάν. (Μπακού, 26.7.1994). 

Το Υπουργείο Εξωτερικών ανακοινώνει ότι η Συμφωνία 
μεταξύ των Κυβερνήσεων της Ελληνικής Δημοκρατίας 
και της Δημοκρατίας του Αζερμπαϊτζάν για την οικονομι¬ 
κή, βιομηχανική και τεχνολογική συνεργασία η οποία υ- 
πογράφηκε στο Μπακού στις 26 Ιουλίου 1994 και κυρώ¬ 
θηκε μετον υπ’ αριθ. 2316/1995 Νόμο που δημοσιεύθηκε 
στο υπ’ αριθ. 124 Φύλλο της Εφημερίδος της 
Κυβερνήσεως τεύχος Α'της 19ης Ιουνίου 1995,τέθηκεσε 
ισχύ σύμφωνα με τη διάταξη του άρθρου 6 αυτής, την 1η 
Αυγούστου 1996. 

Αθήνα, 18 Νοεμβρίου 1996 
Με εντολή Υπουργού 

Ο Προϊστάμενος της Ειδικής Νομικής Υπηρεσίας κ.α.α. 

ΦΑΝ Η ΔΑΣΚΑΛΟ Π ΟΥΛΟΥ - ΛΙΒΑΔΑ 



4916 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΔΠΩΛΙΣΤΡΙΟΥ 34 » ΑΘΗΝΑ 104 32 «ΤΕΙΕΧ 223211 ΥΡΕΤ ΟΒ « ΡΑΧ 52 34 312| 


_ ΠΛΗΡΟΦΟΡΙΕΣ 

ΚΕΝΤΡΙΚΗ ΥΠΗΡΕΣΙΑ 

_ Σολωμού 51 _ 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 


ΕΞΥΠΗΡΕΤΗΣΗΣ ΠΟΛΙΤΩΝ 

I ΠΕΡΙΦΕΡΕΙΑΚΑ ΓΡΑΦΕΙΑ 

_ ΠΩΛΗΣΗΣ Φ.Ε.Κ. 

5225761 ΘΕΣΣΑΛΟΝΙΚΗ 

5230841 25ης Μαρτίου 21 Τ.Κ. 541 00 (031 

5225713 ΠΕΙΡΑΙΑΣ 

5249547 Νικήτα 6-8 Τ. Κ. 185 31 

5239762 ΠΑΤΡΑ (06 

5248141 Κορίνθου 327 Τ.Κ. 262 23 

5248188 ΙΩΑΝΝΙΝΑ 

5248785 Διοικητήριο Τ.Κ. 454 44 (06 

ΚΟΜΟΤΗΝΗ (05 

5248320 Δημοκρατίας 1 Τ.Κ. 691 00 


5248320 


(031)423956 

4136402 

4171307 

(061)271249 

224581 

(0651)21901 

(0531)22637 

26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


- Μέχρι 16 σελίδες 100 δρχ. 

- Από 16 σελίδες και άνω προσαύξηση 100 δρχ. ανά βσέλιδο ή μέρους αυτού 


_ ΕΤΗΣΙΕΣ ΣΥΝΔΡΟΜΕΣ Φ.Ε.Κ. _ 

— Κ.Α.Ε. Προϋπολογισμού Κ.Α.Ε. εσόδου υπέρ 

Τεύχος_2531_ ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 30.000 δρχ. 1.500 δρχ. 

Β' (Υπουργικές αποφάσεις κ.τλ.) 50.000 » 2.500 » 

Γ (Διορισμοί, απολύσεις κ.τλ. Δημ. Υπαλλήλων) 10.000 » 500 » 

Δ' (Απαλλοτριώσεις, πολεοδομία κτλ.) 50.000 » 2.500 

Αναπτυξιακών Πράξεων (Τ.Α.Π.Σ.) 25.000 » 1.250 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 10.000 >> 500 

Παράρτημα (Πίνακες επιτυχόντων διαγωνισμών) 5.000 » 250 » 

Δελτίο Βιομηχανικής Ιδιοκτησίας (Δ.Ε.Β.Ι.) 10.000 » 500 

Ανωτάτου Ειδικού Δικαστηρίου (Α.Ε.Δ.) 3.000 » 150 » 

Ανωνύμων Εταιρειών & Ε.Π.Ε. 150.000 » 7.500 » 

Προκηρύξεων Α.Σ.Ε.Π, __ __ 10.000 » __ 

ΓΙΑ ΟΛΑ ΤΑ Τ ΕΥΧΗ ΕΚΤΟΣ Α.Ε. & Ε.Π.Ε. _ 120-000 » _ 6 · 000 ” 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και 
σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ¬ 
ΠΕΤ (Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 

I Οι υπηρεσίες κοινού λειτουργούν καθημερινά από 08.00' έως 13.30" _ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






